ব্রুনাই
ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার।
আলতাই প্রজাতন্ত্র
আলতাই প্রজাতন্ত্র রাশিয়ার অল্প কিছু প্রদেশের মধ্যে অন্যতম যেখানে কোন রেল যোগাযোগ নেই। এই অঞ্চলের প্রধান সড়ক হলো চুইস্কি ট্র্যাক্ট, যেটি প্রজাতন্ত্রের রাজধানী গোর্নো-আলতাইস্ক হতে শুরু করে দক্ষিণে মঙ্গোলিয়ার উত্তর সীমান্ত পর্যন্ত বিস্তৃত। প্রজাতন্ত্রের প্রধান মহাসড়কটি আলতাই পর্বতের রুক্ষ প্রান্তর দিয়ে চলাচলের রাস্তা তৈরি করেছে। এখানে বাস একং ট্যাক্সি পরিবহন ব্যবস্থা চালু আছে, যার মাধ্যমে জনগণ একটি বসতি হতে অন্য জনবসতিতে যাতায়াত ক্রে। এছাড়াও পায়ে হেটে বা ঘোড়ায় চড়েও এখানকার মানুষজন জনবসতিগুলোর মধ্যে চলাচল করে থাকে।